Diari Oficial de la Generalitat Valenciana


Sumari del DOGV 9355, del 06-06-2022 (2022/5129)

Extracte de la Resolució de 20 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5129


Data del document
:   30-05-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 20 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència. [2022/5129]  
BDNS (identif.): 630623.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/630623)  
  
Primer. Beneficiaris  
Són beneficiaris d'aquestes ajudes els municipis o altres entitats locals, com mancomunitats, diputacions, entitats metropolitanes i els consorcis constituïts per aquestes entitats locals, que tinguen assumida la competència de prestar els serveis de recollida o de tractament de residus a la Comunitat Valenciana i que presenten projectes sobre els serveis de la seua competència.  
  
Segon. Objecte  
Subvencionar l'execució de projectes relatius a instal·lacions específiques per al tractament de residus, descrits en les línies d'actuació següents:  
Línia A: Construcció, adaptació o millora d'instal·lacions específiques per al tractament dels bioresidus recollits separadament, que inclou:  
- Projectes de construcció d'instal·lacions de compostatge, de digestió anaeròbia o una combinació dels dos tractaments, per al tractament dels bioresidus recollits separadament.  
- Projectes d'adaptació d'instal·lacions de tractament mecanicobiològic existents per a la incorporació d'una línia independent per al tractament dels bioresidus recollits separadament.  
- Projectes de millora d'instal·lacions de compostatge i de digestió anaeròbia existents, destinades al tractament dels bioresidus recollits separadament.  
Línia B: Projectes per a la millora de les instal·lacions de tractament mecanicobiològic existents per a incrementar-ne l'eficàcia en la recuperació de materials susceptibles de ser reciclats.  
  
Tercer. Bases reguladores  
Contingudes en el punt primer d'aquesta resolució, composta per dènou bases algunes de les quals remeten a l'annex, que conté els requisits, els conceptes finançables, el contingut de la memòria i els criteris de valoració per a cadascuna de les línies d'actuació.  
  
Quart. Quantia  
L'import global màxim serà de 38.982.759,53 ?, i corresponen inicialment a cada línia d'actuació les quantitats següents: línia A 84.444.050,00 - i línia B 5.006.852,53 ?.  
S'estableixen quanties màximes individuals per a cada línia: línia A 4.000.000 - i línia B 1.000.000 ?.  
  
Cinqué. Termini de presentació de sol·licituds  
Les sol·licituds d'ajuda per a cada línia d'actuació s'han de presentar en un termini de 15 dies hàbils, comptadors des de l'endemà de la publicació de l'extracte de la convocatòria en el DOGV i s'han de dirigir a la persona titular de la Direcció General de Qualitat i Educació Ambiental.  
  
València, 30 de maig de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.